اولوسلارآراسی اتم انرژی‌سی آژانسی مفتیشلری، ایرانین فردو نۆوه تاسیسینده یوزده ۸۳،۷ نیسبتینده زنگینلشدیریلمیش اورانیم پارچاجیقلاری معین ائتدی.
اولوسلارآراسی اتم انرژی‌سی آژانسی، یؤنه‌تیم قورولو عضوو اؤلکه‌لرله هر ۳ آیدا بیر پایلاشدیغی ایرانین نۆوه فعالیتلرینی اله آلان راپوروندا، بو اؤلکه‌ده یوکسک سویه‌ده زنگینلشدیریلمیش اورانیم پارچاجیقلارینین معین ائدیلدیگی بیلگیسینه یئر وئردی.
راپورا گؤره، مفتیشلر، ۲۱ ژانویه‌ده ایرانین یئرآلتی تاسیسی فردودا ایکی مرحله‌‌لی ای‌ار-۶ سانتریفوژونون داها اؤنجه بیان ائدیله‌ن‌دن "اؤنملی اؤلچوده فرقلی" بیر شکیلده قورولدوغونو فرق ائتدی؛ بورادان آلینان نومونه‌لرین یوزده ۸۳،۷یه چاتان صافلیقدا پارچاجیقلار اولدوغو تعیین اولوندو.
آژانسین راپوروندا، "ایران، آژانسا زنگینلشدیرمه سویه‌لرین‌ده 'ایسته‌نمه‌یه‌ن دالغالانمالارین' گئچیش دؤورونده میدانا گلمیش اولابیله‌جگینی بیلدیردی" ایفاده‌سینه یئر وئریلدی.
آژانس ایله ایران آراسیندا قونونون آچیقلیغا قوووشدورولماسی اوچون گؤروشمه‌لر داوام ائدیر.
اولوسلارآراسی اتم انرژی‌سی آژانسی، داها اؤنجه‌کی راپورلارین‌دا ایرانین یوزده ۶۰ نیسبتینده اورانیم زنگینلشدیردیگینی بیلدیرمیشدی.
بعضی اولوسلارآراسی مئدیا قورولوشلارین‌دا ایرانین یوزده ۸۴ سوییه‌سین‌ده اورانیم زنگینلشدیردیینه باغلی ۲۰ فئورال‌دا خبرلر چیخمیش، تاهران رهبرلیگی بونو یالانلامیش‌دی.
بعضی اولوسلارآراسی مئدیا قورولوشلارین‌دا ایرانین یوزده ۸۴ سویه‌سین‌ده اورانیم زنگینلشدیردیگینه باغلی ۲۰ فوریه‌ده خبرلر چیخمیش، تهران رهبرلیگی بونو یالانلامیشدی.
